
Nro IV. 2do | | | 1847. 


Venerabili Clero Dioecesano , Salutem in Domino ! 


Nro 251. 


a AA Ecclesia catholica a Spiritu Sancto edocta, „sanctam et salubrem esse cogitatio- 


nem pro defunctis exorare, ut a peccatis solvantur," omnibus fidelibus suis, maxime vero Sa- 
eerdotibus, sacrificiorum, precum, aliorumque piorum operum pro defunctis oblationem , pro 
sua in omnia membra charitate swamopere commendat. In omnibus Missis , in omui officio di- 
urno æque ae nocturno, fidelium animarum nos meminisse jubet; imo largitione indulgentiarum 
ad opem illis ferendam excitat , concedendo per summum Pontificem S. Pium V. singulis Ol- 

- ficium Defunctorum orantibus, quinquaginta dierum indulgentiam. Quam S. matris sollicitudinem 
pia mente recolentes, sequentia ordinamus , et perpetuo observari volumus : 


I. In omnibus Ecclesiis curam; animarum habentibus, sive secularibus sive regularibus 


singulis annis , tribus proximis diebus post Commemorationem Omnium Fidelium De- 
functorum , in quihus non occurrit festum duplex, tria anniversaria pro Defunctis ce- 
lebrabuntur, scilicet: 1* die pro defunctis Iopiscopis et Presbyteris Diocesanis can- 
(aia Missa de Réquiem ordine prima, quie in Commemoratione OO. Fidelium Defunc- 
forum dicitur, cum unica Oratione, „Deus qui inter Apostolicos Sacerdotes," 

22 die pro defunctis fratribus, propinquis, [undatoribus et benefactoribus Ecclesiœ, can- 
tata Missa ex Anniversario Defunctorum cum unica Oratione „Deus veniæ largitor,” 
3a die in Ecclesia Cathedrali: pro defunctis Diæcesanis, in parochialibus: pro defunc- 
tis parochianis, cantata pariter Missa ex Anniversario Defunctorum cum unica Ora- 
tione „Fidelium Deus.” Ante Missam cantabitur Officium Defunctorum unius Nocturni 
cum Laudibus, post Missam primis duobus diebus Salve Regina”? tertio die , Libera 
me" cum Salve Regina. 


I. Alia quæcunque Anniversaria et Miss: fundationales in dies hisce anniversariis præ- 


IIT. 


IV. 


fixos cadentes, transferendæ eruut in alios proxime sequentes non impeditos. Quodsi 
penes Ecclesiam, ubi unicus adest Sacerdos, funeris ergo Missam in die Depositionis 
Defuncti przscriptam hisce diebus éantari vel legi necesse fuerit: anniversarium impe- 
ditum in proximum diem, in quo agitur officium semiduplex, transferetur. 


Singulis annis in Festo OO. SS. populus fidelis ad hasce Exequias, qu: anno cur- 
renti diebus 3. 5 et 6. Novembris celebrabuntur, e sacro suggestu invitabitur. 


Praeter Rectores Ecclesiarum, qui ad hec anniversaria celebranda tenentur, omnes Sa- 
cerdotes in cura animarum constitutos, ad tres Missas hisce diebus ad eandem cum 
anniversariis intentionem legendas, obligamus, idem a ceterorum pietate exspectan- 
tes. 


Oremus pro invicem, fratres charissimi, ut invicem salvemur, et memores verborum 
Salvatoris ,,Qusxcunque vultis, ut faciant vobis homines, hxc et vos facite illis" eam 
animabus fratrum laborantium exhibeamus charitatem, quam nobis quondam eadem sor- 
te detentis ab aliis exhiberi ingemiscentes exoptabimus. 


Ab Ordinariatu rit. lat. 
 Premisli* die 180. Octobris 1847. 


Nro 1962. Opidum Dombrowa Circuli Tarnoviensis igne bina vice, die 24. Maji & J"- 
nii a. c. erupio, jacturam 57410 fr. C. M, perpessum est, dum 35. domus conflagrarunt et 
150. familie ad incitas redactæ sint. Ad sublevandam sortem horum infelicium in fundamento 
Alti Gubernialis Decreti ddto 17. Septembris a. c. Nro 58145. collecta instituatur in quavis 
parochia et summulae oblaiae ad C. R. Cassam Circularem deponantur. 


FRANCISCUS XAVERIUS 
EPISCOPUS. 


Ex Consistorio Eppali rit. lat. 
Premisliae die 15. Octobris 1847. 


Adalbertus Dziama. 
Cancellarius. 


Nro 109. 


pros. 


DEE ET APOSTOLICAE SEDIS GRATIA 


MPISQOPUS PIJUUBEEZSIISUHSIO 


RIT. LAT. 


Universo Venerabili Ciero dicecesano tam saeculari quam regulari, 
Salutem in omino ect Pastoralem Benedictionem! 


To maxims eis p 9) Qa  — — 


() sagi Romanus Pontifex, qua Christi in terris Vicarius, Spiritualem solum in Ecclesia 
exercet potestatem, animarumque solum curat salutem: tamen charitas Christi urget eum, ut eti- 
am temporali ovium suarum hono consulat, corporalique earum inopi: succurrat. — Qui ,lieres 
est cathedrze apostolice, curam et sollicitudinem Apostolorum circa juvandos et fovendos pau- 


eres et miseros eo lubentius in se suscepit, quo firmius tenet, se gregi dominico normam 


sui proponere non posse, nisi ei cum Apostolo vero dicere liceat „Praeter ille, quae extrin- 
„Secus sunt , instantia mea quolidiana , sollicitudo omnium ecclesiarum | Quis infirmatur, et ego 
„non anfirinor ? quis scaudaüisatur , el ego non uror?” 


Quo spiritu et modernus Romanus Pontifex Sanctissimus Dominus Noster Pius Papa IX. a- 
nimatus, pia antecessorum suorum secutus vestigia, ut primum accepit, Hiberniæ Regnum ingen- 
ti inopia premi , et teterrima morborum contagie vexari: litcras encyclicas ad universi orbis 
episcopos dedit, hortans eos, ut in Dioecesibus suis, prout pridem Romæ actum est, in tem- 
plis aliisque locis sacris tribus diebus preces publicas indicant, quibus Deus misericordiarum Pa- 
ter exoratus, Hibernix gentem a tanta calamitate liberet, et tale tantumque infortunium a cete- 
ris etiam Europæ regnis regionibusque propulset. Ut vero id alaerius utiliusque contingat, iis 
qui qualibet vice precibus illis interfuerint, indulgentiam septem annorum, iis vero, qui toto 
tempore recitationi illarum precum jntererint, et sub tridui hebdomadam Sacramento poenitentiæ 
expiati, Sanctissimum Eucharistize Sacramentum susceperint, Indulgentiam plenariam Auctoritate 
Apostolica largitus est. Quia vero anno elapsc jam aliae Indulgentive plenariw publicatæ e- 


- rant, postea autem hyeme ingruente propter vehemens frigus et  grassautem in quam pluri- 


mis locis epidemiam , qnæ quandoque Curatos præ multitudine visitatorum zegrotorum neque ad 
horam respirare passa est, liarum precum institutio haud. consulta videbatur: ideo eas in hoc 
primum tempus rejecimus. Igitur profatas ^ litteras encyclicas Vobiscun, Venerabiles Fratres 


- in adnexo t communicantes, singulis Ecclesiarum tam parochialium — ad quas et filiales spec- 
| tant — quam regularium Rectoribus sequentia mandamus : 


1mo. Ut receptis prisentibus litteris Nostris Dominica proxime sequenti post concionem 
de sacro suggestu populo aununcient, a Sua  Sanetitate Pio Papa IX ad averten- 
dam ab Hibernie gente aliisqve Europz populis, inopiæ, famis morborumque cala- 
mitatem, et ad divinum auxilium pro universa Ecclesia implorandum, publicas trium 
dierum preces indictas esse, quæ proxima die dominica, feria secunda et tertia in- 
Ecclesia parochiali vel conventuali absolventur, pariterque in Sacellis sororum cha- 
ritatis institui debent. — 


2do. Ut populo exponatur, singulos, qui toto triduo mane et a meridie devotioni huic iu 
Ecclesia parochiali, conventuali vel sacello sororum charitatis, mente pia et corde | 
contrito interfuerint — dummodo a peccato mortali sint immunes — indulgentiam sep- 
tem annorum; eos vero, qui toto triduo mane et vespere devotioni interfuerint, et 
praterea intra tridui hebdomadam, i. e. sub decursu hebdomadis, qua devotio incho- 
abit, adeoque a Dominica usque ad Sabbathum inclusive Sacramento poenitentiae se 
purgaverint, et SS. Eucharistie Sacramentum susceperint, Indulgentiam plenariam Iu- 
crari. Quodsi confessio paschalis in eandem inciderit hebdomadam, qua preces hæ ab- 
solventur, sufficiens pro lucrandis ladulgeutiis plenariis censebitur. — 


3tio. Ordo devotionis sequens observabitur: I | | 


a). Dominica, qua devotio incipiet, hora pro majori Missa parochiali prescripta, Coray 
Sanctisimo in Monstrantorio exposito, contabitur Missa votiva pro quacunque necessi 
tate »SSalus populi” iu colore Albo cum Gloria et Credo, et commemorationibus: d 
Dominica, SSmo, pro Pace, Papa et Imperatore. Intra Missam concio. Præfatio q, 
tempore. Post Missam pro-avertenda calamitate ab Hibernia aliisque. Europæ popu. 
lis, et obtinendo pro universa Ecclesia auxilio Dei, celebrans cum populo polonie - 
dicet 5. Pater, 5. Ave et 1 Credo, addita oratione polonica »fzeffabilem misericop - 
diam Tuam” cantatisque »Przed oczy Twoje Panie" et Supplicationibus, devotione, 
pro more concludet. Post prandium hora competenti exposito Sanctissimo in Monstrag, 
torio, cantatisque Vesperis latinis — in Cathedrali etiam Completorio — dicentur Li 
taniæ de Omnibus Sanctis cum adjectis Orationibus, et ad eamdem ut mane intentio. 
nem 5. Pater, 5. Ave et 1. Credo, ommissa Oratione »Ireffubilem misericordiam" 
utpote post Litanias jam occurrente. Decantato. hyiino »Przed oczy Twoje Panie 
et Supplicationibus, devotio — ut solet — terminabitur. — 


b). Feria secunda et tertia idem servabitur ordo, nisi quod in Missa sequentes accipier. 
de sint commemorationes: de Sanctissimo, pro Pace et pro Papa. A meridie 
vero omissis latinis vesperis, — quæ solum in Ecclesia cathedrali recitabuntur cun 
Completorio, devotio absolute post expositionem Ssmi in Monstrantorio ab Litani 
00. SS. incipiet, eodemque modo terminabitur feria 2. ut die Dominica; ast. feri 
tertia post supplicationes intonabit celebrans „Te Deum” et decantato „Salvum fac 
devotionem concludet. 


c) In Missis privatis concordabit Missa cum Officio, solumque post præscriptas Oratio. 
nes accipietur commemoratio pro quacunque necessitate, pro Pace et Papa. — | 


d).  Missz privat: de Requiem -- excepta una solemni prisente cadavere — hoc bidu 
| interdicuntur. — : 


4to. In locis, ubi præter Ecclesiam parochialem etiam conventualis reperitur, ita Regui 
lares devotionem instituere tenebuntur, ut devotionem parochialem non turaent. — De- 
nique 


5to. — Collectio eleemosynz pro Hibernia, de qua in litteris Apostolicis est sermo, -ey 
professo non instituetur, cum angustz nostrz regionis rcs id fieri non permittunt 
Qus vero pro Hibernorum l]evamine sponte oblata fuerint, libenter quilibet Kector 
Ecclesie accipiet, Nobisque medio Decanalis Officii transmittenda curabit. — | 


Dabamus Premisiiae die 7 Martii 1048. 


FRANCISCUS XAWVEER"US 

53i 


PIUS PAPA XX . 


VENERABILES FRATRES! 


Salutem et Apostolicam Benedictionem. 


P Le decessores Nostros Romanos ' Pontifices ad Christianas Gentes, quacumque possent ra- 
tione juvandas, diligentem omnem, sedulamque curam semper exhibuisse , plane scitis, Venera- 
piles Fratres, quibus Ecclesizx historia cognita, et explorata est. Neque ignoratis salutare illud, 
»ulcherrimumque studium, non spiritualia tantum erga Populum Christianum collata beneficia com- 
plexum esse , sed ad publicas eliam levandas calamitates conversum fuisse, quibus Gens aliqua 
Christiana quandoque percuisa iuit. KUU VYCiCruim (1J. reccnuorumque (Cin porti mumsunceuta; al- 
aue hoc nostra, patrumque nostrorum inemoria confirmat. Quosnam vero decere magis poterat, 
vel debebat, paternam hané ad christianos omnes erigendos, animi sollicitudinem prieseferre , 
ræter cos, quos fides catholica docet, omnium christianorum Paires, ac Doctores existere ? (2) 
Ad quos autem magis congruum erat , calamitosas gentes confugere, quam ad illos, qui in sum- 
mo Ecclesiwe vertice constituti, urgeri se Christi caritate, diuturno temporum, ac factorum €x- 


perimento comprobaveruut ? 


Praeclaro isto Przedecessorum Nostrorum exemplo , ac voluntatis Nosiræ simul inclinatio- 
ne commoti , ubi primum accepin us, Hibernie regnum in permagna rei frumentari:e inopia, atque 
in ceterarum rerum ad alimenta suppedifauda spectantium caritate versari; et gentem illam te- 
terrima morborum colluvie, ex penuria ċiboriin contracta premi; omnem operam continuo dedi- 
mus , ut. periclitanti eidem genti quantum erat situm in Nobis, succurrerbinus. Itaque in hac Ur- 
be Nostra publicas idcirco ad Deum preces fundendas indiximus, et Clerum, Popnlumque Ro- 
manum, reliquosque Rom: commorantes ad opem Hiberniæ ferendam hortati sumus. Quamobrem 
effectum est, ut partim pecunia a Nobis libenter tributa, partim ea, quie Romæ collecta est, 
quantum horum temporum angustiz patiebantur, subsidium, ad Venerabiles Fratres Nostros Hi- 
berniæ Archiepiscopos mitti potuerit, quod illi, pro locorum, et egenorum civium suorum condi- 
tione partirentur. 


Verum tales ad Nos afferuntur hactenus ex Hibernia literze, talia de memoratis superius 
calamitatibusiu ea insula nunc quoque perdurantibus, immo etiam magis ingravescentibus, Nobis 
quotidie nuntiantur, ut animum Nostrum incredibili dolore ea afficiant, Nosque iterum ad auxi- 
lium ei genti tribuendum vehementer impellant. Quid enim ad reereandam illam gentem, in tanto 
discrimine laborantem experiri non. debemus, cum compertum habeamus quanta sit, semperque 
fuerit Hibernie Cleri, et Populi erga Apostolicam Sedem observantia; quantum difficillimis quni- 
busque temporibus , in religionis Catholieze professione, ejus gentis constantia elaruerit ? quan- 
tis laboribus Religionem Catholicam in remotissimis etiam orbis regionibus propagandam, Hiber- 
nig Clerus curaverit; quanto denique pietatis , ac religionis studio, apud Hibernicam Gentem , 
m persona humilitatis Nostræ, Divus Petrus Aonoretur , aique intelligatur, cujus dignitas, wt 
Leonis Magni verbis utamur, x indigno herede non deficit (3). 


ltaque, tam gravi re accurate perpensa et nonnullorum etiam Venerabilium Fratrum No- 
strorum S. R. E. Cardinalium, de hoc consilio ineundo probata sententia; hanc ad vos, Venera- 
biles Fratres, epistolam scribendam esse statuimus, ut una vobiscum, Hibernie Gentis neces- 
sitati prospiciamus. 


Scilicet Vobis omnibus Auciores sumus, ut in Diccesibus, seu regionibus jurisdictioni ve- 
siræ subjectis, prout in Urbe Roma pridem peractum est, tribus diebus preces publicas, in tem- 
plis, aliisve sacris locis faciendas indicatis, quibus Deus misericordiarum Pater exoratus, Hi- 
berniæ gentem a tanta calamitate liberet, et tale, tantumque infortunium a ceteris etiam Euro- 
pe regnis, regionibusque propulset. Atque ut id alacrius, et utilius contingat, Nos indulgen- 
tiam septem annorum iis concedimus, qui qualibet vice precibus illis interfuerint, iis, vero qui 
toto triduo, earumdem precum recitationi intererint, et sub tridui hebdomadam. sacramento pœ- 
nitentiæ expiati, SSmum Eucharisti:e Sacramentum susceperint, Indulgentiam Plenariam Apostoli- 
ca auctoritate largimur. 


Quamquam illud etiam plurimum caritati vestrx, Venerabiles Fratres, commendamus, hoc est, 
ut hortationibus vestris, populum vestr:z jurisdictioni subditum, ad Hibernorum gentem eleemo- 
synarum largitionibus sublevandam excitetis. Scimus quidem non indigere vos, ut eleemosynæ 


e—À —He 


(1) Apud Eusebium Hist, Eccl. lib. &. c. 93. edit, Cantabrig. ubi agit de Dionysii Corinthiorum Epi- 
scopi epistola ad Soterem Rom. Pontificem , qua dicit jam inde a religionis exordio solere Romanam Eccle- 
siam ad Christianos necessaria vilae subsidia transmittere ; et hunc morem a Sotere Bealo Episcopo adauctum 
esie. Item apud eumdem Eusebium H. E. lib, Z. c 5., quo loco commemorat Dionysii Alesandrini Episcopi 
epistolam ad Stephanum I. Pontificem, qui ad Syriae provinciam cum Arabia, necessaria subsidia iniservat. 

Est etiam s. Basilii epistola ad S. Damasum Papan, qui loquitur de subsidiis a S, Dionysio Pontifice 
ed Ecclesiam Caesareensem missis. Tom. HI. op edit. Maurinae ep. 50. 

(2) Conc. Florent iu definit. Fidei. 

(4) Serm 2. de Anniv. Assumpt. suae. 


virtutem, uberesque fructus, qui ex illa ad Dei. Opt. Max. clementiam impetrandam profiscuntur 
vobis significemus. Habetis a sanctissimis Ecelesiæ Patribus, et praesertim a S. Leone Magno 
in plurimis ejus sermonibus (4), docte, sapienterque traditas eleemosynae laudes. Est etiam vw. 
bis iu promptu przeelara a S. Cypriano Martyre, Carthaginiensi Episcopo ad Numidiae Episco, 
pos scripta epistola (5), quae perspicuum continet testimonium studii singularis, quo? populus, 
ejus pastorali curae commissus, christianis auxilii indigentibus eleemosynarum copiosa largitio. 
ne subvenit. Potestis praeterea S. Ambrosii Mediolanensis Episcopi verba recordari (6), vide. 
licet: „pulchritudinem divitiarum, non in saeculis divitum, sed in alimentis pauperum esse: in 
illis iufirmis, et egenis melius opes lucere: discere debere Christianos, pecuniis, non sua, seq 
„ea, quae sunt Christi quaerere, ut illos et Christus requirat." His, aliisque pro vestra beni, 


gnitate commemoratis, speramus certe futurum, ut pauperibus, de quibus agimus, permagno ad. 
jumento esse valeatis. | 


Possemus quidem hic finem scribendi facere. Sed cum voluntati Nostrae obsecundantes, pu- 
blicas preces, Venerabiles Fratres, indicturi sitis, nolumus illud omittere, quod Nos, dies 
noctesque admonet iuslantia Nostra quotidiana , sollicitudo omnium. Ecclesiaram (1). Versatur 
scilicet , Nobis aute oculos, quanta jamdiu contra Ecclesiam universam excitata sit, atrox, et 
saeva tempestas: terret animum recordari quantus. sit malignatus inimicus in sunclo (0), et quam 
improba nunc sit machinatio adversus Dominum, et adversus Christum ejus (9). Quare hoc eti- 
am potissimum Vobis commendamus, ut, suscepta publicarum precum pro Hibernia indicendarum 


occasione, ad exorandum simul pro Ecclesia universa Deum, concreditum regimini vestro popu- 
lum adducatis. 


Interea. Vobis, Venerabiles Fratres, Apostolicam Benedictionem amantissime inpertimur. 


Datum Romae apud Sanctam Mariam Majorem die XXV, Martii Anno MDCCCXLVII. Pon- 


tificatus Nostri Anno Primo. 


(^) De jejunio decimi mensis, et eleemosynis. 


(9) Edit. Balutii N. 60., qua epistola S. Cyprianus agens de pecuniis Carthagine collectis, et ad redi. 


mendos Christianos ad Episcopos Numidiae missis, ait: ,, Misimus autem  sextertia centum millia 


nummorum, quae isthic in Ecclesia, cui de Domiui indulgentia praesumus, cleri, et plebis apud 
nns consistentis collatione collecta sunt. quae vos, illic pro vestra diligentia dispeusabitis." 


(0). In epist. 9. ad Constantium Episcopum, tom. Il. op. edit. Maurinae Parisiensis an. 1000. 
(2) 9. Cor. IL. 28. 


(8) Ps « 9. 3. 
(9) Ps. 3. 2. 


